

REPUBLIKA HRVATSKA

VUKOVARSKO - SRIJEMSKA ŽUPANIJA



OPĆINA GUNJA

N A Č E L N I K

KLASA: 402-04/22-01/02

URBROJ: 2196-14-02-1-22-7

Gunja, 17. siječnja 2022. godine

Temeljem članka 76. Zakona o sportu („Narodne novine“ br. 71/06., 124/10., 124/11., 86/12., 94/13., 85/15., 19/16., 98/19., 47/20. i 77/20.), članka 6. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ br. 26/15. i 37/21), članka 47. Statuta Općine Gunja („Službeni vjesnik“ Općine Gunja br. 01/18., 01/20. i 02/21.) i članka 10. Pravilnika o financiranju javnih potreba Općine Gunja („Službeni vjesnik“ Općine Gunja br. 02/16.), načelnik Općine Gunja objavljuje:

**JAVNI NATJEČAJ**

**ZA SUFINANCIRANJE GODIŠNJEG PROGRAMA UDRUGA U SPORTU OPĆINE GUNJA ZA 2022.GODINU**

1. U proračunu Općine Gunja za 2022.godinu osigurana su sredstva za financijsku potporu programima sportskih udruga namijenjenih zadovoljavanju javnih potreba u području sporta definiranih prioritetima utvrđenim od strane Općine Gunja, a obuhvaćaju aktivnosti:

- provođenje sportskih aktivnosti, uključivanje djece, mladeži i ostalih mještana u sportsko-rekreacijske

programe;  
- djelovanje sportskih udruga;

- provedba upravljanja i optimalnog korištenja lokalnih sportskih objekata;  
- sportska priprema i sudjelovanje u amaterskim i drugim sportskim natjecanjima;

Predviđeni iznos ukupnih sredstava koji će biti na raspolaganju u proračunu Općine Gunja za su/financiranje programa u području sporta u 2022.godini, odnosno iznos koji će se temeljem ovog natječaja moći dodijeliti sportskim udrugama za provedbu programa u sportu je **300.000,00 kn**.

2. Na ovaj javni natječaj mogu se javiti sve udruge sa sjedištem na području Općine Gunja kao i one udruge koje provode aktivnosti od interesa za Općinu Gunja, čiji su ciljevi i djelatnosti usmjereni ka zadovoljavanju javnih potreba stanovnika Općine Gunja u području sporta, a kojima temeljna svrha nije stjecanje dobiti i čije aktivnosti Općina Gunja ne ocijeni kao gospodarsku djelatnost, što je podrobnije definirano u Uputama za prijavitelje.

Udruge koje se javljaju na ovaj javni natječaj moraju biti upisane u Registar udruga, odnosno drugi odgovarajući registar, moraju biti upisane u Registar neprofitnih organizacija pri Ministarstvu financija RH, dostaviti dokaz da su svoje Statute uskladile sa odredbama Zakona o udrugama te moraju ispunjavati sve druge uvjete propisane natječajem, odnosno Uputama za prijavitelje.

3. **Prijave na natječaj potrebno je ispuniti sukladno Uputama za prijavitelje koje će biti objavljene na web stranici Općine Gunja:** [**www.**gunja.hr](http://www.gunja.hr)  **zajedno s objavom Natječaja.**

Prijave se podnose na posebnim obrascima koji su sastavni dio ovog Javnog natječaja te se nalaze na službenim stranicama Općine Gunja: [www.gunja.hr](http://www.gunja.hr)

**Rok za podnošenje prijava** traje od dana objave 19.siječnja 2022.god. do 19.veljače 2022.god. do 12.00 sati .

Prijavnice s odgovarajućom dokumentacijom popunjavaju se putem računala te se dostavljaju u jednom primjerku u papirnatom obliku ili elektroničkim putem.

Prijava u papirnatom obliku sadržava obvezne obrasce vlastoručno potpisane od strane osobe ovlaštene za zastupanje i voditelja projekta, te ovjerene službenim pečatom organizacije.

Dokumentacija za prijavu u papirnatom obliku šalje se preporučeno poštom ili osobno (predaja u pisarnici Općine), na sljedeću adresu (uz napomenu):

Općina Gunja

V.Nazora 317B, 32260 Gunja

***„Javni natječaj za su/financiranje programa udruga u sportu za 2022.g.- Ne otvaraj“.***

Prijava elektroničkim putem dostavlja se na adresu elektroničke pošte Općine Gunja:

[opcina.gunja@vk.t-com.hr](mailto:opcina.gunja@vk.t-com.hr).

Prijava koja se dostavlja elektroničkim putem sadržava obavezne obrasce vlastoručno potpisane i ovjerene pečatom od strane podnositelja zahtjeva i voditelja programa ili projekta i to isključivo u pdf formatu.

Podnositelj prijave koja je dostavljena elektroničkim putem na zahtjev davatelja financijskih sredstava dužan je istome na uvid dostaviti i svu potrebnu izvornu dokumentaciju i obvezne prilogu u izvorniku.

Sva komunikacija između prijavitelja i Općine Gunja obavlja se isključivo pisanim putem, odnosno putem službene e-mail adrese Općine: [opcina.gunja@vk.t-com.hr](mailto:opcina.gunja@vk.t-com.hr) .

Općinski načelnik:

Anto Gutić, mag.nov.